**Un semn de întrebare**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sub bolta ce mă strigă adeseori pe nume,

Rămân aceeași umbră pe-al timpului cavou.

Un trup născut din lutul cu care-o noua lume

Și-a transformat oglinda în propriul indigou.

În ochi doar crucea-mi sfântă o simt nevinovată

Mi-e inima focarul cu care scriu povești...

Și schimb paltonul morții spre-a mai trăi o dată,

Să nu mă-ntrebe nimeni: -Ce ești sau cine ești?

Eu sunt dator cu-o moarte, nimic nu mă convinge,

Că viața-i un ospiciu în care plângi de zor;

Un drum deschide-o poartă, o flacără se stinge,

O lacrimă vărsată dă naștere la dor!

Azi rănile din palmă sunt semne de-ntrebare —

Iar sacrificiul piere în umbra unui zid.

Trăgând boul de coarne, devi un bou mai mare,

Că demnitatea astăzi de tot s-a năruit.

Sub bolta ce mă strigă cuprinsă de oroare,

Rămân pe-această lume, un semn de întrebare!

Georgian Ionut Zamfira 04.08.2021